[{"text_idx": "#000003", "text": "Rydym wrth ein bodd bod bron i \u00a311 miliwn yn cael ei fuddsoddi mewn 'canolfan ragoriaeth' canser y fron yn Ysbyty Ystrad Fawr, a fydd yn ein galluogi i wella gofal profiadau a chanlyniadau cleifion."}, {"text_idx": "#000005", "text": "Mae bron i \u00a311 miliwn yn cael ei fuddsoddi mewn \u2018canolfan ragoriaeth\u2019 ar gyfer canser y fron yn Ysbyty Ystrad Fawr mewn ymgais i wella gofal i gleifion."}, {"text_idx": "#000007", "text": "Bydd y timau clinigol o Ysbyty Nevill Hall ac Ysbyty Brenhinol Gwent yn dod ynghyd i ddarparu gwasanaeth mwy gwydn ac effeithiol, mewn cyfleuster pwrpasol, a fydd yn diwallu anghenion pobl Gwent yn well."}, {"text_idx": "#000011", "text": "Bydd y cynlluniau uchelgeisiol hyn yn gwella ansawdd a diogelwch y gofal a gaiff cleifion sy\u2019n defnyddio gwasanaethau gofal y fron; yn darparu model gofal ar gyfer gwasanaethau gofal y fron sy\u2019n gynaliadwy ac yn hyblyg i ymateb i anghenion yn y dyfodol; yn manteisio i\u2019r eithaf ar ddefnyddio\u2019r adnoddau sydd ar gael; ac yn hyrwyddo diagnosis a thriniaeth yn unol ag arferion gorau."}, {"text_idx": "#000013", "text": "\"Bydd y cynlluniau uchelgeisiol hyn yn golygu y bydd gan gleifion yng Ngwent fynediad gwell at ofal o ansawdd uchel a bod modd ymdrin a\u0302 mwy o bobl sy\u2019n cael eu heffeithio gan ganser y fron fel achosion dydd, ac felly osgoi derbyniadau i\u2019r ysbyty."}, {"text_idx": "#000016", "text": "\"Rydym yn ddiolchgar iawn i Lywodraeth Cymru am gyllido\u2019r cyfleuster newydd anhygoel hwn, a fydd yn garreg filltir allweddol arall yn ein strategaeth Dyfodol Clinigol. Gyda\u2019r ganolfan newydd yn gweithredu fel \u2018canolfan ragoriaeth\u2019 ar gyfer gwasanaethau canser y fron, bydd ein clinigwyr arbenigol wedi\u2019u lleoli\u2019n ganolog mewn cyfleuster pwrpasol. Yno byddan nhw\u2019n darparu gofal arbenigol i gleifion sydd a\u0302 chanser y fron mewn un lle. Rydym yn edrych ymlaen at weld y gwaith o adeiladu\u2019r cyfleuster yn datblygu dros y misoedd nesaf.\""}, {"text_idx": "#000018", "text": "Disgwylir i'r gwaith o adeiladu'r uned newydd ddechrau'r mis hwn a disgwylir iddo gael ei gwblhau ym mis Chwefror 2023."}, {"text_idx": "#000019", "text": "Ynghyd a\u0302\u2019r buddsoddiad o \u00a311 miliwn gan Lywodraeth Cymru i adeiladu\u2019r cyfleuster modern, bu ymdrechion aruthrol cymunedau lleol i godi arian yn arwain at \u00a3215,000 pellach o gyllid er mwyn inni allu darparu cyfleusterau ychwanegol yn y ganolfan."}, {"text_idx": "#000021", "text": "Bydd hyn yn cynnwys gwaith celf, goleuadau a dodrefn i greu ystafell aros dawel a chyfforddus; ystafell brosthesis bwrpasol wedi'i dylunio i roi amser ac urddas i fenywod ddewis y ffitiad cywir ar o\u0302l mastectomi; ystafelloedd Cwnsela wedi'u dylunio'n sensitif i gleifion drafod eu diagnosis gyda'r ti\u0302m clinigol mewn amgylchedd cyfannol, anghlinigol; a man gweithgareddau Plant i gefnogi rhieni sy'n mynychu apwyntiadau clinigol."}, {"text_idx": "#000023", "text": "I gael rhagor o wybodaeth am yr Uned newydd, ewch i wefan Turn it Pink."}, {"text_idx": "#000025", "text": "Isod: Argraff arlunydd o'r ganolfan newydd"}]